title: МухӀамад АхIмадов
text: Персоналии по алфавиту
  Писатели по алфавиту
  Википедия:Статьи о писателях без портретов
  Статьи о писателях без ссылки на Викитеку
  МухIамад АхIмадович АхIмадов гьавуна Гъуниб районалъул Гьонода росулъ 1955 соналъ 13 ноябралда. Дагъистаналъул халкъияв поэт.
  
  1979 соналъ тIокIлъиялда лъугIизабуна Москваялъул М.Горькил цIаралда бугеб Литературияб институт. Институт лъугIун хадув хIалтIана Хъвадарухъабазул Союзалъул правлениялъул секретарьлъун, литературиял журналазул жавабияв секретарьлъун, аваразул хъвадарухъабазул секциялъул нухмалъулевлъун.
  
  ГьабсагIат хIалтIулев вуго Дагъистаналъул Хъвадарухъабазул союзалъул председательлъун.
  
  МухIамад АхIмадов ккола Россиялъул Хъвадарухъабазул союзалъул сопредседатель, Халкъалда гьоркьосеб Хъвадарухъабазул союзалъул исполкомалъул член.
  
  ШагIирас хъвана «Хасалихълъидул сагIат», «Заманаялъул балладаби», «КучIдул», «Шагьаралъул кучIдул», «Сонал», «Жугьа», «Поэт», «ШагIирги ватIанги», «Балъголъидул сагIат», «ХъахIаб рас», «Какги кечIги», «Рокьул апараг», «Классиказул цIваби», «ГIазу балеб буго» абурал тIахьал. Гьел тIахьал рахъана Москваялдаги, МахIачхъалаялдаги, Волгоградалдаги.
  
  МухIамад АхIмадов ккола Россиялъул КIудияб Литературияб премиялъул, Дагъистаналъул Пачалихъияб премиялъул, Халкъалда гьоркьосеб Расул ХIамзатовасул цIаралда бугеб премиялъул лауреат. Адабият ва маданият цебетIезабиялъулъ лъураб кIудияб бутIаялъулъ гьесие кьун руго М.Ю.Лермонтовасул, С.А.Пушкинил, М.А.Шолоховасул медалал.
  
  МухIамад АхIмадовас авар мацIалде руссинаруна А.С.Пушкинил, М.Ю. Лермонтовасул, С.Есенинил, А.Блокил, Н.Рубцовасул, Ю.Кузнецовасул, О.Чухонцевасул ва цогидалги гIурусазул поэтазул асарал, шигIрабазулги шагIирзабазулги хIакъалъулъ хъвараб буго шагIирасул гьаб цIияб тIехьги.
  Алфавиталда рекъон гІадамазул сияхІ